సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Ramesh Powar: మిథాలీ రాజ్ ఆరోపణలపై పొవార్ స్పందన.. ఆ ప్రశ్నకు నీళ్లు నమిలిన కోచ్!
మిథాలీ రాజ్ ఎప్పుడూ దూరంగా ఉండేది. ఆమెను హ్యాండిల్ చేయడం కష్టం. స్ట్రైక్ రేట్ తక్కువగా ఉండటంతో, క్రికెట్ వ్యూహాల్లో భాగంగానే ఆమెను తప్పించామని చెప్పిన రమేశ్ పొవార్.. బీసీసీఐ ప్రతినిధులు అడిగిన ఆ ప్రశ్నకు మాత్రం సైలెంట్‌గా ఉండిపోయాడు.
Samayam Telugu | Updated:
Nov 28, 2018, 09:19PM IST
మిథాలీ రాజ్ ఆరోపణలపై కోచ్ రమేశ్ పొవార్ స్పందించాడు. టీ20 వరల్డ్ కప్ సెమీఫైనల్లో మిథాలిని తప్పించడం పూర్తిగా క్రికెట్ వ్యూహాల్లో భాగంగానే జరిగిందని పొవార్ తెలిపాడు. కోచ్ తనను వేధించాడని మిథాలీ ఆరోపణలు చేసిన నేపథ్యంలో.. బీసీసీఐ సీఈవో రాహుల్ జోహ్రి, జనరల్ మేనేజర్ సబా కరీంతో పొవార్ కలిశాడు. బుధవారం ముంబైలోని బీసీసీఐ ప్రధాన కార్యాలయంలో పొవార్ వీరితో భేటీ అయ్యాడు.
ఈ సందర్భంగా.. వరల్డ్ కప్ సెమీ ఫైనల్ మ్యాచ్‌లో మిథాలీని ఎందుకు తప్పించాల్సి వచ్చిందో పొవార్ బీసీసీఐకి వివరణ ఇచ్చాడు. మిథాలీ తనకు ఎప్పుడూ దూరంగా ఉండేదని, ఆమెను హ్యాండిల్ చేయడం కష్టమని పొవార్ తెలిపాడు. ఈ కారణంగానే తామిద్దరి మధ్య ప్రొఫెషనల్ రిలేషన్‌షిప్ దెబ్బతిందని బీసీసీఐకి ఆయన చెప్పినట్టు సమాచారం. క్రికెట్ వ్యూహంలో భాగంగానే సెమీఫైనల్లో మిథాలీని పక్కనబెట్టామని, ఆమెపై ఎలాంటి పగ లేదని పొవార్ తెలిపాడు. స్ట్రైక్ రేట్ తక్కువగా ఉండటం, విన్నింగ్ కాంబినేషన్ ఉండాలని మేనేజ్‌మెంట్ చెప్పడంతోనే.. ఇంగ్లాండ్‌తో జరిగిన సెమీఫైనల్లో ఆమెను తప్పించామన్నాడు.